दुबई: भारत में क्रिकेट धर्म की तरह माना जाता है और सबसे अधिक क्रिकेट फैन यहीं रहते हैं. क्रिकेट में बीसीसीआई की तूती बोलती है और आईसीसी भी उसके सामने कई बार बेबस नजर आती है, लेकिन एक मामले में भारत काफी पीछे है. जब बात आईसीसी के एलीट पैनल में शामिल अंपायरों की आती है, तो देश से केवल एक ही नमा उभरता है. वह है अंपायर सुंदरम रवि का, जो इस साल भी इसमें बने हुए हैं. विश्व क्रिकेट संस्था ने 2017-18 सत्र के लिए अपने लाइन अप में कोई बदलाव नहीं किया है और रवि को बरकरार रखा है.